મોરબીના મહેન્દ્રપરા વિસ્તારમાં તસ્કરોનો આતંક જોવા મળ્યો હતો તો સાથે ગત રાત્રીના સમયે મોરબીના ટીંબડી પાટિયા પાસે પણ તસ્કરો ત્રાટક્યા હતા અને અહી આવેલી વચ્છરાજ ટાયર નામની દુકાનને નિશાન બનાવી હતી મૂળ પોરબંદરના રહેવાસી અને હાલ પાટીદાર ટાઉનશીપમાં રહેતા રમેશભાઈ ઉર્ફે કાનાભાઈ માલદેભાઈ ગોઢાંણીયાની ટાયરની દુકાનમાંથી તસ્કરો ૬૫ થી વધુ નવા કંપનીના ટાયર ચોરી કરી ગયા છે જેની કીમત ૧૫ લાખ જેટલી થવા જાય છે તો ટાયર જેવા મસમોટા મુદામાલની ચોરીના બનાવની જાણ થતા તાલુકા પીએસઆઈ એમ વી પટેલ સહિતની ટીમે સ્થળ પર મુલાકાત કરીને ચોરીના બનાવની ફરિયાદ નોંધવા તજવીજ હાથ ધરી છે તો મોરબી પંથકમાં એક જ રાત્રીમાં બે ચોરીના બનાવથી પોલીસની કામગીરી સામે પણ સવાલો ઉપસ્થિત થાય છે